IŻ IiKg (lI Rivista Biblika li toħroġ kull xahrejn mill-Kummissarjat ta' L-Art Imqaddsa tal-Provinċja Franġiskana Maltija Editorjal ta' Twannx Chircop ofm Ġrajjiet fix-xahar ta' Novembru jiena u Patri Ġorġ li huwa il-viċi Kummissarju sibna ruħna mill-ġdid Ġerusalemm, din id- darba għal konvenju tal-Kummissarji ta' L-Italja, Malta, Slovejna u Il-Polonja. Dan Il-konvenju jsirkull sena u f'po- stijiet diversi. Din is-sena ospitah l-istess Kustodju ta l'Art Imqaddsa Patri Giovanni Batistelli, u dan għamlu minħabba s-sitwazzjoni preżenti fl-Art Imqaddsa. Kien konvenju differenti mis-soltu, kien wieħed ta' oġġornament u ta' formazzjoni Biblika u kien miftuħ għal kulħadd. Fil-fatt kien hemm numru sabiħ ta' qassisin U anke ta' sekulari, mod partikulari dawk li jaħdmu qrib il-kummissarjati. Minkejja li kien ta' strapazz iżda kien interessanti u siewi. Il-grazzja ta' l-Art Imqaddsa hija li mhux biss jkun hemm lezzjonijiet Bibliċi fil-klassi iżda wieħed imur bi gwida speċalizzati fuq il-post. Hu dan li jagħmel it-Terra Santa dif- ferenti minn postijiet oħra, għax waqt li l-lezzjonijiet jistgħu jsiru kullimkien pero li tmur anke fuq il-post huwa biss karatteristika ta' l-Art Imqaddsa. Fil-konvenju perd, barra l- ħin tal-lectures u l-excursions ma naqsux li jsiru laqgħat bejnietna l-kummissarji dwar is-sitwazzjoni preżenti fl-Art Imqaddsa, b'mod partikulari rigward is-santwarji u l-pelle- grinaġġi. Hija ix-xewqa ta' kulħadd li jerġgħu jibdew il-pellegri- naġġi. Il-Patri Kustodju talabna bil-ħniena biex nagħmlu xi ħaġa ħalli inkunu nistgħu nerġgħu nibdew il-pellegrinaġġi, għax is-Santwarji mingħajr pellegrini huma mejta, u l- patrijiet qegħdin isorfu ħafna minhabba dan. Ix-xewqa ta' kulħadd hija li nibdew mill-ġdid, perċ d-diffikultà hija ta' kulħadd l-istess, li minkejja li aħna nafu li l-pellegrinaġġi jistgħu jkomplu jsiru perd in-nies huma imbeżża' (U MA tagħti tort lil ħadd). Dan minħabba l-media li hija ħafna iżjed qawwija mill-propoganda li nistgħu nagħmlu aħna, u li dejjem iffukatha fuq banda waħda: l-ġlied u l-bombi. Aħna dejjem qegħdin nittamaw għal żminijiet aħjar, għax it-tbatija hija enormi b'mod parikulari għall-bejjiegħa li sabu ruħhom il-ġurnata kollha jilagħbu l-karti u jittalbu biex xi ħadd jixtri xi ħaġa. Waqt li konna hemm, nhar is-Sibt 9 ta' Novembru, saret ġurnata iddedikata lill-mibki u qatt minsi Patri Bellarmino Bagatti, arkeologu magħruf minn kulħadd. Huwa l-arkeo- logu li skava l-fdalijiet tar-raħal ta' Nażaret ta' żmien Ġesu. Patri Bellarmino kien biedem għaref iżda ta' umiltà kbira, professur maħbub ħafna mill-istudenti u missier ta' kulħadd; nistgħu ngħidu li kien wieħed mill-pilastri ta'l- istudju Bibliku Frangiskan. L-Aula Magna ta' l-SBF ġiet imsemmija għalih. Lapida tal-muzajk b'wiccu (maħduma mill-mużajċista Franco Sciorilli) u d-dedika ġiet mikxufa f'din l-istess okkażjoni. Patri Bellamino Bagatti huwa bnie- dem li ċertament immerita dan kollu. L-ART IMQADDSA Novembru - Diċembru 2002 353 Il-Milied huwa fil-qrib, u f'ewwel Sibt ta' Diċembru issa saret drawwa li nagħmlu l-'open dav' fil-kummissarjat, kienet ġurnata sabiħa ħafna li għall-ewwel darba ltqajt ma' ħafna benefatturi ta' l-Art Imqaddsa li ġew biex jixtru bambini jew oġġetti oħra miġjuba mill-Art Imqaddsa U fl-istess ħin iġeddu l-abbonament fir-rivista' tagħna. Nieħu din l-okkażjoni biex nawgura l-Milied u s-Sena t-tajba lill-qarrejja u l-benefatturi kollha tar-risvista tagħna; jalla Ġesu Bambin, li twieled fl-Għar ta' Betleħem jitwieled fil-qalb tagħna. Inwegħdukom it-talb tagħna. Kors: Ir-Reliġjonijiet fl-Art Imqaddsa Jannar — April 2003 Organizzat mill-Kummissarjat ta' l-Art Imqaddsa 9 ta' Jannar 2003 Il-Komunitajiet Insara fl-Art Imqaddsa - daħla 16 ta' Jannar 2003 Il-Komunità Abbissina 23 ta' Jannar 2003 Il-Komunità Armena (Ortodossa u Kattolika) 30 ta' Jannar 2003 Il-Komunità Assira, Persjana u Kaldeja 6 ta' Frar 2003 Il-Komunità Kopta (Ortodossa u Kattolika) 13 ta' Frar 2003 Id-Duttrina u l-Prinċipji Morali ta' l-Iżlam 20 ta' Frar 2003 It-Test tal-Koran: id-diviżjonijiet… 27 ta' Frar 2003 L-Iżlam u d-dinja moderna: sfida dejjiema 6 ta' Marzu 2003 Introduzzjoni għall-Ġudajiżmu 13 ta' Marzu 2003 Il-Festi tal-Lhud 20 ta' Marzu 2003 It-Talb tal-Lhud 27 ta' Marzu 2003 Il-Komunità Griega (Ortodossa u Kattolika) 3 ta' April 2003 Il-Komunità Maronita u Sirjana 10 ta' April 2003 Il-Komunità Kattolika u Protestanta Il-Kors isir kull nhar ta' Ħamis bejn l-10.00 u l-11.00am b'ripetizzjoni fl-istess jum bejn is-6.00 u s-7.00pm fis-Sala Terra Sancta Nru 7 Triq Santa Luċija, l-Belt. Informazzjoni dwar il-Kors: Il-parti nisranija se ssir minn P. Gorg Aquilina ofm Storiku tal-Provinċja Franġiskana Maltija Il-parti Iżlamika se issir minn P. Joe Ellul op Lecturer fl-Università ta' Malta Il-parti Ġudajka se issir minn P. Twannv Chircop ofm Kummissarju ta' l-Art Imqaddsa L-applikazzjoni għall-Kors trid tasal mhux aktar tard mill-5 ta' Jannar 2003. Jiġu kkunsidrati l-ewwel 50 applikazzjoni għall-Kors ta' filgħodu u l-ewwel 50 applikazzjoni għall-Kors ta' filgħaxija. Il-ħlas għall-kors kollu huwa Lm3.00 kull persuna. 354 L-ART IMQADDSA Novembru - Diċembru 2002